Իվան Գրոհար

**Իվան Գրոհար** (սլովեներեն՝ **Ivan Grohar**, ), սլովեն նկարիչ, իմպրեսիոնիզմի ներկայացուցիչ։ Ռիխարդ Յակոպիչի, Մատեյ Ստեռնենի և Մատիյա Յամայի հետ մեկտեղ՝ համարվում է 19-րդ դարավերջի և 20-րդ դարասկզբի ժամանակաշրջանի սլովենական կերպարվեստի կարևորագույն դեմքերից մեկը; Լայն ճանաչման ու համբավի է արժանացել հակապես իր բնանկարներով ու դիմանկարներով։ Օժտված է եղել նաև երաժշտական ձիրքերով և աչքի է ընկել որպես լավ կիթառահար ու երգիչ։

## Կենսագրություն
Մանուկ հասակում Իվանը որբացել է։ Դեռ վաղ հասակից է դրսևորել նկարչական ունակությունները և դրանք զարգացրել է ավագ վարպետների հովանավորության շնորհիվ։ 1894 թվականից, մրցաթոշակ ստանալով, կերպարվեստի գաղտնիքների ու նրբությունների մեջ խորամուխ է եղել Վիեննայում ու Գրացում։ 1896 թվականին իր ստուդիան է բացել հայրենի Սլովենիայում՝ Շկոֆիա Լոկա քաղաքում։ 19-րդ դարի իտալացի նկարիչ խորհրդապաշտ (սիմվոլիստ) նկարիչ Ջովաննի Սեգանտինիի ազդեցությամբ՝ կրոնական թեմաներով կտավներ է վրձնել, գտնվել է նաև խորհրդապաշտ այլ արվեստագետների ազդեցության ներքո։ 1904 թվականին, սլովենցի իմպրեսիոնիստ այլ նկարիչների հետ մեկտեղ, մասնակցել է Ավստրիայի մայրաքաղաք Վիեննայում կազմակերպված ցուցահանդեսին, որը, նաև նրա աշխատանքների շնորհիվ, մեծ հաջողություն է ունեցել։ Դրանից հետո նրա գործերը ցուցադրվել են նաև Լոնդոնում, Բելգրադում, Տրիեստում, Վարշավայում, Բեռլինում...

Մահացել է 1911 թվականի ապրիլի 19-ին՝ 43 տարեկան հասակում,  թոքախտից։

## Ետմահու ճակատագիրը
Նկարչի մահից մեկուկես տասնամյակ անց՝ 1926 թվականին կազմակերպվել է հատուկ նրա ստեղծագործությանը նվիրված ցուցահանդես։ Անցյալ և ներկա սլովեն արվեստաբաններից շատերը գտնում են, որ Գրոհարի աշխատանքները զգալի ազդեցություն են գործել սլովեն հետագա նկարիչների վրա։ Շատերը համարում են նաև,որ նրա «*Սերմնացանը*» նկարը խորհրդանշում է սլովենների անցումը գյուղականից քաղաքային մշակույթի։ Ի դեպ, նկարչի այդ աշխատանքը վերարտադրված է սլովենական հինգ եվրո արժողությամբ թղթադրամի վրա։

## Գլխավոր գործերը
* * Брна * (1899)
* *Srce Jezusovo* (1900)
* *Pod Koprivnikom* (1902)
* *Rafolško polje* (1903)
* *Pomlad* (1903)
* *Macesen* (1904)
* *Škofja Loka v snegu* (1905)
* *Sejalec* (1907)
* *Krompir* (1909/1910)
* *Mož z vozom* (1910)
* *Črednik* (1910)

## Պատկերասրահ

Ivan Grohar - Sejalec.jpg|Սերմնացանը
Ivan Grohar - Brna.jpg|Բռնո
Image:Ivan Grohar - Portret matere.jpg|Մոր դիմանկարը
Image:Ivan Grohar - Sadovnjak v mesečini.jpg|Այգին լուսնալույսով
Image:Ivan Grohar - Cvetoča jablana.jpg|Խնձորենի
Image:Ivan Grohar - Sv. Frančišek Ksaver krščuje temnopoltega dečka.jpg|Սբ. Ֆրանցիշեկ Քսավերը
Image:Ivan Grohar - Kapelica.jpg|Մատուռ
Image:Ivan Grohar - Jaslice.jpg|Մսուր
Image:Ivan Grohar - Sen ljubezni.jpg|Սիրո երազ
File:Ivan Grohar - Luka Jeran.jpg|Լուկա Երանի դիմանկարը
File:Ivan Grohar - Pobiralec krompirja.jpg|Կարտոֆիլ հավաքողները
Ivan Grohar - Snopi.jpg|Խրձված հասկեր
Ivan Grohar - Portrait of France Preseren.jpg|Բանաստեղծ Ֆրանցե Պրեշերնի դիմանկարը
Ivan Grohar-Navje.jpg|Իվան Գրոհարի շիրմաքարը


## Գրականություն
* Brejc, Tomaž, *Slovenski impresionisti in evropsko slikarstvo*, Ljubljana, 1982
* Jaki, Barbara et al, *Ivan Grohar: Bodočnost mora biti lepša*, Lubiana, 1997
* Podbevšek, Anton, *Ivan Grohar: Tragedija slovenskega umetnika*, Lubiana, 1937
* Slovenski biografski leksikon, s.v. "Grohar Ivan"
* Stele-Možina, Melita, *Likovni zvezki*, zv. 3, *Ivan Grohar*, Lubiana, 1962

## Ծանոթագրություններ

## Արտաքին հղումներ
* Іван Грохар 
* Місця, пов'язані з життям та творчістю Івана Грохара 
* Іван Грохар
* Твори Івана Грохара 

Կատեգորիա:Սլովեն նկարիչներ
Կատեգորիա:Սլովենիայի արվեստ
Կատեգորիա:Տուբերկուլոզից մահացածներ
Կատեգորիա:Սլովենացի նկարիչներ
Կատեգորիա:Իմպրեսիոնիստ գեղանկարիչներ